ये है जहांगीरपुरी के C ब्लॉक का मकान। यहां बिजली के होल्डर के बनाने का काम किया जाता है और इसमें गैस सिलेंडर का भी यूज़ होता है । यहां गैस सिलेंडर रिसाव के कारण घर में लगाई फैक्ट्री में बदबू की आने लगी जिसकी सूचना वर्कर्स ने फैक्ट्री के मालिक को भी दी जैसे ही गेट खोल कर सब देखने लगे कि कहां से गैस का रिसाव है तभी अचानक ब्लास्ट हो गया और जिस में दो नाबालिग लड़कियां 15 साल की मुस्कान और 12 साल की पायल झुलस गई जिन्हें तुरंत नजदीक के बाबू जगजीवन राम अस्पताल ले जाया गया लेकिन बाबू जगजीवन राम अस्पताल में बर्न वार्ड नहीं है इसलिए प्राथमिक उपचार के बाद दोनों नाबालिक लड़कियों को एलएनजेपी अस्पताल के लिए रेफर कर दिया गया।